open-index/open-wikipedia-markdown huggingface dataset:
არტემ ლუსინიანი

**არტემ ჰაიკის ძე ლუსინიანი** ( დ.  18 ივლისი   [ძვ. სტ. 5 ივლისი], 1910, თბილისი, საქართველოს სსრ  — გ. 26 ივლისი, 1963, თბილისი, საქართველოს სსრ) — სომეხი მსახიობი. საქართველოს სსრ სახალხო არტისტი (1950). სკკპ წევრი 1954 წლიდან. 

## ბიოგრაფია
დაამთავრა თბილისის სომხური ხელოვნების სახლთან არსებული დრამატული სტუდია (1928). იმავე წელს ჩაირიცხა თბილისის სომხური თეატრის დასში. 1943 წელს ითამაშა მიხეილ ჭიაურელის ფილმში „გიორგი სააკაძე“, სადაც შეასრულა ვერდიბეგი-ყორჩი-ხანის შვილის როლი. არტემ ლუსინიანი გარდაიცვალა 1963 წლის 26 ივლისს ქალაქ თბილისში. დაკრძალულია თბილისის სომხურ პანთეონში.

## ჯილდოები და აღიარება
*1943 — საქართველოს სსრ დამსახურებული არტისტი
*1950 — საქართველოს სსრ სახალხო არტისტი

## რესურსები ინტერნეტში
* 
* არტემ ლუსინიანი — ეროვნული ფილმოგრაფია
* 

## სქოლიო
კატეგორია:დაბადებული  18 ივლისი
კატეგორია:დაბადებული 1910
კატეგორია:გარდაცვლილი 26 ივლისი
კატეგორია:გარდაცვლილი 1963
კატეგორია:სომეხი მსახიობები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:საბჭოთა კავშირის კომუნისტური პარტიის წევრები
მოსკოვის ხელშეკრულება

ტერმინი **მოსკოვის ხელშეკრულება** შეიძლება აღნიშნავდეს:

* მოსკოვის ხელშეკრულება — რუსეთის იმპერიასა და ცინის იმპერიას შორის. 
* მოსკოვის ხელშეკრულება — რუსეთსა და საქართველოს დემოკრატიულ რესპუბლიკას შორის. 
* მოსკოვის ხელშეკრულება — რუსეთსა და ლიტვას შორის. 
* მოსკოვის ხელშეკრულება — რუსეთსა და სომხეთს შორის. 
* მოსკოვის ხელშეკრულება — რუსეთსა და თურქეთს შორის. 
* მოსკოვის ხელშეკრულება — რუსეთსა და ფინეთს შორის. 
* მოსკოვის ხელშეკრულება — რუსეთსა და გფრ-ს შორის.
სიუ

**სიუ **(დაკოტა; თვითწოდება dakhota, lakhota, nakhota — მშვიდობის დამყარებელნი, გაერთიანებულები) — სიუს ჯგუფის ინდიელები აშშ-ის ჩრდილოეთსა (ნებრასკა, მინესოტა, სამხრეთ და ჩრდილოეთ დაკოტა, მონტანა) და კანადის სამხრეთში (სასკაჩევანი და მანიტობა). აშშ-ში მათი რაოდენობა აღწევს 113,7 ათას ადამიანს (2002 წლის აღწერით), კანადაში კი — 3 ათასი (2001 წლის აღწერით). საუბრობენ სიუს ენაზე (ლაკოტა), ახალგაზრდები ფლობენ ასევე ინგლისურ ენასაც. 70 %-ზე მეტი არის ქრისტიანი (კათოლიკები, ანგლიკანელები, ინდეპენდეტები და ა. შ.), შემონახულია ასევე ტრადიციული რწმენებიც.

სიუს ტომის ცნობილი ინდიელები არიან: ბახალა — სანტის ბელადი, რომელმაც დიდი წვლილი შეიტანა სიუს აჯანყებაში; მჯდომარე ხარი — ჰუნკპაპის ბელადი, ლითლ-ბიგჰორნის ბრძოლის ერთ-ერთი მთავარი ფიგურა, დიდი ფეხი — მინეკონჟუს ბელადი, გარდაიცვალა ვუნდედ-ნის წყაროს ბრძოლაში,  შეშლილი ცხენი — ოგლალას ბელადი, გამოირჩეოდა ბრძოლებში განსაკუთრებული სიმამაცით, წითელი ცა — ოგლალას ბელადი, წითელი ცის ბრძოლის მთავარი ფიგურა, ჩარლზ ისტმენი — ექიმი და მწერალი.

## რესურსები ინტერნეტში
* სიუ Encyclopedia of the Great Plains
* სიუ Countries and Their Cultures

## სქოლიო
კატეგორია:ინდიელები
კატეგორია:სიუს ხალხი
კატეგორია:ეთნიკური ჯგუფები
მახოს ხიდი

მინი|მახოს ხიდი
მინი
**მახოს ხიდი** — კულტურული მემკვიდრეობის ძეგლი საქართველოში, შუა საუკუნეების თაღოვანი ხიდი მდინარე მახოსწყალზე (ჭოროხის მარცხენა შენაკადი), სოფელ მახოს ბოლოში. 

## ძეგლის აღწერა
ხიდი ერთთაღიანია. თაღი წრიული ფორმისაა. ეს გარემოება აპირობებს კონსტრუქციის თანაფარდობას (48 სმ), როგორც ქუსლში ისე თავბანდში, რაც განასხვავებს დანდალოს ხიდისაგან, რომელსაც დამრეცი კამარა აქვს. 

ხიდის სიგრძეა 15,80 მ, სიგანე შუაში (თავბანდთან) 2 მ, ნაპირებზე — 2,14 მ.

ხიდის სიმაღლე წყლის დონიდან კამარის ზედაპირამდე 3,60 მეტრია, მალი — 6,40 მ. ისარი — 3,20 მ. ლავგარდანის გამოწევა კი 0,8 მ-ია, სისქე — 0,10 მ. მოაჯირის სიგანე — 0,5 მ. სიმაღლის განსაზღვრა დაზიანების გამო არ ხერხდება. ხიდის ბურჯების სიმაღლე 0,8 მ-ია.  

თაღი ნაგებია კარგად გათლილი კვადრებით, ხოლო მისასვლელი — ფლეთილი ქვებით კირის ხსნარზე.

## ლიტერატურა 
* *სიხარულიძე ი.*, „აჭარის მატერიალური კულტურის ძეგლები“, თბ., 1962, გვ. 37

## რესურსები ინტერნეტში
კატეგორია:კულტურული მემკვიდრეობის ძეგლები აჭარის ავტონომიურ რესპუბლიკაში
კატეგორია:ხელვაჩაურის მუნიციპალიტეტის ხიდები
კატეგორია:აჭარის ქვისთაღოვანი ხიდები
Rucka Rucka Ali

**Rucka Rucka Ali ** (დ. 27 იანვარი, 1987) — ამერიკელი რეპერი, მომღერალი, სატირისტი. ინტერნეტში ცნობილი გახდა თავისი პაროდიებით ცნობილი მომღერლების სიმღერებზე. ითვლება ერთ-ერთ ყველაზე წარმატებულ არტისტად, რომელმაც მოღვაწეობა YouTube-ზე დაიწყო, სადაც მან 100 მილიონზე მეტი ნახვა მოაგროვა ისეთი პაროდიებით, როგორიცაა „Ching Chang Chong“, „Ima Korean“, „Justin the Beaver“ და „Ebola (La La)“. გამოუშვა ექვსი სოლო ალბომი.

არტისტი თავისი პაროდიების ტექსტებში შოკ-კონთენთს და ნაციონალურ სტერეოტიპებს ხშირად აქცევს ყურადღებას. ბარაკ ობამაზე, ოსამა ბინ ლადენზე, დონალდ ტრამპზე, One Direction-ზე, კიმ ჩენ ირზე და კიმ ჩენ ინზე მან ორზე მეტი ვიდეო გამოუშვა.

## რესურსები ინტერნეტში
*

## სქოლიო
კატეგორია:დაბადებული 1987
კატეგორია:ამერიკელი რეპერები
კატეგორია:დაბადებული 27 იანვარი
კატეგორია:ცოცხალი ადამიანები
ხელოვნური სუნთქვა (ტელესერიალი)

**„ხელოვნური სუნთქვა“** — ქართული დრამატული სერიალი, რომელის პირველი ორი სეზონი „ფორმულა კრეატივმა“ რუსთავი 2-ის დაკვეთით გადაიღო 2016 წელს,  მესამი სეზონი კი 2023 წელს კი სტრიმინგ-სერვისი Cavea+-ის დაკვეთით. სერიალის სიუჟეტის ცენტრშია ახალგაზრდა ექიმი შოთიკო. შოთიკო მარტოხელა მამაა, რომელიც 11 წლის გოგონასთან, ერთად მელანოსთან ცხოვრობს. მამა-შვილის ურთიერთობა იდეალურია, თუმცა მათ ბედნიერებას შავ ლაქად აწევს ახალგაზრდა დედის სიკვდილი. მათ ცხოვრებაში ახალი ადამიანი შემოდის — ახალგაზრდა თამუნა. თამუნა ჟურნალისტია, მწერლობაზე მეოცნებე ქალი, რომელიც შოთიკოსა და მელანოს იდილიას თავდაყირა დააყენებს. სერიალი გვიყვება გმირების დრამატიზმით სავსე ისტორიას, რომელშიც არარსებობს კითხვაზე პასუხი — რამდენის დათმობა შეუძლია ადამიანს ბედნიერებისათვის. 

**„**ხელოვნური სუნთქვის**“** პერსონაჟები ჩნდებიან 2025 წლის სერიალში **„**ვინ იცის მერი**“.** 

## ძირითადი მსახიობები 
* შოთა კიკნაძე — სასწრაფო დახმარების ექიმი და მელანოს მამა.
* თამუნა ერაძე — ჟურნალისტი და მწერალი, შოთას შეყვარებული.

* მელანო კიკნაძე — შოთას შვილი. რეზიდენტი კლინიკაში.
* ნუცა — შოთას მეუღლე და მელანოს დედა. 
* ანდრო — რეზიდენტი კლინიკაში და მელანოს მეგობარი.
* ილია ვეკუა — ექიმი-ტერაპევტი.
* გიორგი ჯავახიშვილი — ექიმი-ანესთეზიოლოგი.
* კარინა — მთავარი ექთანი.
* ლიკა მელაძე — ექიმი-გინეკოლოგი.
* ნელი — მთავარი ექიმი.
* თათო — რეზიდენტი კლინიკაში და მელანოს მეგობარი.
* ნანიკო — ილია ვეკუას მეუღლე.
* ლევან თოფურია — ყოფილი ექიმი და კლინიკის დამფუძნებელი.

## სეზონები
## ეპიზოდების სია
### სეზონი 1 (2016)
### სეზონი 2 (2016)
### სეზონი 3 (2023)
## რესურსები ინტერნეტში
*
*
*ხელოვნური სუნთქვა Cavea+ ზე

კატეგორია:ქართული ტელესერიალები
კატეგორია:2000-იანი წლების ქართული ტელესერიალები
კატეგორია:სამედიცინო ტელესერიალები
კატეგორია:რუსთავი 2
პავლე მტბევარი

**პავლე მტბევარი** — ტბეთის ეპისკოპოსი, მოღვაწეობდა XII საუკუნეში.

მისი დაკვეთით გადამწერმა იოვანე ფუკარალისძემ შექმნა ტბეთის II ოთხთავი. იგი ტბეთის მონასტრისათვის გადაწერილი მეორე სახარებაა (იხ. ტბეთის I სახარება). პავლე მტბევარი ოთხთავის ანდერძში განმარტავს, რომ ძველი ხელნაწერი ასომთავრულით იყო შესრულებული და რთულად იკითხებოდა, ამიტომაც გახდა საჭირო ახალი, ნუსხურად ნაწერი ოთხთავის შექმნა. ტბეთის II ოთხთავი დათარიღებულია 1161-1165 წლებით.

## ლიტერატურა 
* ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 19. ISBN 978-9941-9284-6-8

## სქოლიო
კატეგორია:მტბევარი მღვდელთმთავრები
Nintendo Power

***Nintendo Power*** — იყო ყოველთვიური ამერიკული ვიდეო თამაშების ჟურნალი. დაარსდა 1988 ივლისს. თავდაპირველად გამოსცემდა Nintendo-ს ამერიკული ქვედანაყოფი, ხოლო მოგვიანებით ჟურნალის საავტორო უფლებები შეიძინა კომპანია Future US-მა (Future plc-ის შვილობილი კომპანია). ჟურნალი აქვეყნებდა სიახლეებს, რეცენზიებს, მიმოხილვებს, პრევიუებს, ასევე სხვადასხვა რჩევებსა და მინიშნებებს ვიდეო თამაშების შესახებ. 

ყოველწლიურად ჟურნალის თანამშრომლები ატარებდნენ კონკურსს, რისი მეშვეობითაც, ხმის მიცემის საფუძველზე ავლენდნენ წლის საუკეთესო თამაშს (კონკურსში მონაწილეობდა მხოლოდ ნინტენდოს პლატფორმებზე არსებული თამაშები). ასევე, სხვადასხვა დროში ჟურნალი უშვებდა კომიკსებს, რომლებიც ეძღვნებოდა ისეთ პოპულარულ თმაშებს, როგორებიც არის *Battlletoads*, *Super Metroid*, *Pokemon* და სხვა.

პირველი ნომერი გამოვიდა 1988 წლის ივლის-აგვისტოში და ეძღვნებოდა *Super Mario Bros 2*-ს გამოსული Nintendo Entertainment System-ისთვის. 2012 წლის დეკემბერს ნინტენდოს მიერ გახდა ცნობილი საიტის დახურვის შესახებ. 2012 წლის 11 დეკემბერს გამოიცა უკანასკნელი ნომერი, რის შემდეგაც ჟურნალის გამოშვება შეწყდა.

## რესურსები ინტერნეტში
* *Nintendo Power*  — ოფიციალური საიტი
* სტატია პირველი ნომრის შესახებ 
* [სტატია საიტზე Retromags](http://retromags.com/wiki/Nintendo_Power_(USA))  

## სქოლიო
კატეგორია:ამერიკული ყოველთვიური ჟურნალები
კატეგორია:ამერიკული ვიდეო თამაშების ჟურნალები
კატეგორია:გაუქმებული ამერიკული კომპიუტერული ჟურნალები
კატეგორია:ჟურნალები Nintendo-ს შესახებ
კატეგორია:1988 წელს დაარსებული ჟურნალები
კატეგორია:2012 წელს გაუქმებული ჟურნალები
კატეგორია:ჟურნალები გამოცემული კალიფორნიაში
კამეროცერასი

**კამეროცერასი** () — ამომწყდარ ცხოველთა გვარი. ცხოვრობდნენ ორდოვიციულ პერიოდში. ისინი ნადირობდნენ სხვა უხერხემლოებზე. ნამარხების მიხედვით, კამეროცერასების სიგრძე 9 მ-ს აღწევდა. მათი გადაშენების მიზეზი დიდი გადაშენება გახდა. ეს მოხდა ორდოვიციული პერიოდის მიწურულს).

## სახეობები 
* C. alternatum
* C. hennepini
* C. inaequabile
* C. inopinatum
* C. stillwaterense
* C. trentonense

## ლიტერატურა 
* *მაიკლ ალაბი*, „დედამიწის საყმაწვილო ენციკლოპედია“, გამომცემლობა: „პალიტრა L, 2010, გვ. 32–33.

*
კატეგორია:Endoceratidae
Ima Korean

**Ima Korean** — ჯგუფ The Black Eyed Peas სიმღერა „I Gotta Feeling“-ზე გაკეთებული პაროდია, რომლის ავტორია Rucka Rucka Ali. 
პაროდიაში დასცინიან ჩრდილოეთ კორეის ლიდერს, კიმ ჩენ ირს და სტერეოტიპებს ჩრდილოეთ კორეაზე. ვიდეოკლიპში სიმღერის ავტორად მოიხსენიება ამერიკელ-აზიელი პერსონაჟი „DJ Not Nice“.

2010 წლის ივნისში, BBC-ის ინფორმაციით, პორთჩესტერის სკოლაში ბრიტანელმა მოსწავლეებმა კორეელ მოსწავლეს ეს ვიდეო აჩვენეს. საბოლოოდ, უკანასკნელმა ეს შეურაცხმყოფელად ჩათვალა. სკოლის დირექტორმა ბოდიში მოუხადა მოსწავლის დედას და განაცხადა, რომ ვიდეო, სავარაუდოდ, რასისტული იყო (). 
2011 წელს არტისტმა გამოუშვა ალბომი „Probably Racist“. 

## სქოლიო
კატეგორია:2010 წლის სიმღერები
დარეჯან თვალთვაძე

**დარეჯან თვალთვაძე** (დ. 20 მაისი 1958, თბილისი, საქართველოს სსრ) — ქართველი ფილოლოგი. ფილოლოგიურ მეცნიერებათა დოქტორი. თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის პროფესორი. თბილისის სახელმწიფო უნივერსიტეტის რექტორის მოვალეობის შემსრულებელი.

## ბიოგრაფია 
დარეჯან თვალთვაძე 2004-2006 წლებში იყო თსუ-ის ფილოლოგიის ფაკულტეტის ძველი ქართული ენის კათედრის დოცენტი. 2006-2010 წლებში თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის დეკანის მოვალეობის შემსრულებელი. 2006-2012 წლებში თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის ასოცირებული პროფესორი. 2010-2015 წლებში თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის დეკანი; 2015-2016 წლებში თბილისის სახელმწიფო უნივერსიტეტის რექტორის მოადგილე. 

კვლევების ძირითადი მიმართულებებია: ქართული ენა, ძველი ქართული ენა და შუა საუკუნეების ძველი ქართული თარგმანები, ქართული სალიტერატურო ენის ისტორია, ქართული პალეოგრაფია, კოდიკოლოგია, ტექსტოლოგია, ახალი აღთქმის ქართული თარგმანის ტექსტისა და ენის საკითხები ბიზანტიურ-ქართული ურთიერთობები.

დარეჯან თვალთვაძე არის მრავალი პროფესიული ასოციაციისა და სარედაქციო საბჭოს წევრი: პატრისტიკული კვლევების საერთაშორისო ასოციაციის, გიორგი ახვლედიანის სახელობის ენათმეცნიერების ისტორიის საზოგადოებისა და ქართველოლოგიის მხარდამჭერთა საერთაშორისო ასოციაციის დამფუძნებელი წევრი, ათენის ჰუმანიტარული ქსელის დამფუძნებელი წევრი, თსუ ჰუმანიტარულ მეცნიერებათა ფაკულტეტის სამეცნიერო ჟურნალის „ჰუმანიტრაული კვლევების წელიწდეული“  სარედაქციო კოლეგიის, თსუ ჰუმანიტარულ მეცნიერებათა ფაკულტეტის ორენოვანი ელექტრონული სამეცნიერო რეცენზირებადი ჟურნალის „სპეკალის“ სარედაქციო კოლეგიის, ჟურნალ „ენათმეცნიერების საკითხების“ რედკოლეგიის, საქართველოს მულტილინგვური ასოციაციის ჟურნალის „HOMO LOQUENS“ სარედაქციო საბჭოს, სამეცნიერო ჟურნალ „Culture & Philosophy“ სარედაქციო საბჭოს წევრი და თსუ ქართული ენის ინსტიტუტის სამეცნიერო შრომების კრებულის რედაქტორი.

დარეჯან თვალთვაძე არის 1 მონოგრაფიის, 5 სახელმძღვანელოს, 70-მდე სამეცნიერო ნაშრომის ავტორი, ასევე მრავალი საერთაშორისო და ლოკალური სამეცნიერო და სასწავლო გრანტების, პროექტების და პროგრამების შემსრულებელი და ხელმძღვანელი.

კატეგორია:დაბადებული 1958
კატეგორია:ქართველი ფილოლოგები
კატეგორია:ფილოლოგიურ მეცნიერებათა დოქტორები
ქვახიდის სერის ეკლესია

**ქვახიდის სერის ეკლესია** — შუაფეოდალური ხანის ქართული ხუროთმოძღვრების ძეგლი, შუახევის მუნიციპალიტეტში. მდებარეობს ჭირუხის წყლის მარჯვენა ნაპირზე, კვესაულის ღელესთან, მთისუბნიდან 2-3 კმ-ს დაშორებით.

## ძეგლის აღწერა
ეკლესიამ მოაღწია ნანგრევების სახით. კარგად შემონახულია ჩრდილოეთის კედელი. კედლის პერანგი შემოძარცვულია. კედლის სისქეა 1,2 მ. ჩრდილოეთი კედლის სიგრძეა 3,40 მ, აღმოსავლეთის — 5,80 მ, სიმაღლე შიგნიდან — 3,41 მ, გარედან 3,87 მ. ინტერიერში ეკლესია მოპირკეთებული ყოფილა თლილი ქვებით. შემორჩენილია მხოლოდ ერთი ქვა (ჩრდილოეთ კედელში 66X75 სმ).

ეკლესიის გარშემო მრავალი ქვა ყრია, რომელთა შორის შეიმჩნევა თათების გამოსახულება. ქვის ფორმით და აღნიშნული თათებით მეცნიერები ვარაუდობენ რომ ის ლომის ქანდაკების ნაწილი იყო. ქვის ზომებია 1,15X0,14X0,34 მ. ფიგურას თავი დაზიანებული აქვს.

## ლიტერატურა
* ი. სიხარულიძე, „აჭარის მატერიალური კულტურის ძეგლები“, ბათ., 1962, გვ., 36-37

კატეგორია:შუახევის მუნიციპალიტეტის ტაძრები
ჯეკ გრიფო

**ჯეკ დევის გრიფო** ( დ. 11 დეკემბერი, 1996) — ამერიკელი მსახიობი და მომღერალი. ახლა ასრულებს მაქსიმუს ოქტავიუსის როლს ტელესერიალში „მრისხანე კაცი“. ასევე ითამაშა Nickelodeon-ის ფილმში „თვალის ცემა“.

პირველად ტელეეკრანებზე გამოჩნდა 2011 წელს, შოუებში Kickin'it და Bucket & Skinner's Epic Adventures. ამ მომენტისთვის მონაწილეობა მიიღო Nickelodeon-ის სერიალში „მრისხანე კაცი“. ასევე ითამაშა Nickelodeon-ის ფილმებში „თვალის ცემა“ და „ადამის გაყოფა“.

ჯეკ გრიფოს YouTube არხზე ჰყავს 54000 გამომწერი, ასევე მის ვიდეობს მთლიანობაში აქვს 4,9 მილიონი ნახვა.

## რესურსები ინტერნეტში
* 
* 

## სქოლიო
კატეგორია:დაბადებული  11 დეკემბერი
კატეგორია:დაბადებული 1996
კატეგორია:XXI საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მომღერლები
კატეგორია:XXI საუკუნის მამაკაცი მომღერლები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი პოპ მომღერლები
კატეგორია:ამერიკელი მამაკაცი ტელემსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ჟან რასინი

**ჟან-ბატისტ რასინი** (; დ. 21 დეკემბერი, 1639 — გ. 21 აპრილი, 1699) — XVII საუკუნის  ფრანგი დრამატურგი. ავტორი ტრაგედიებისა „ანდრომაქე“, „ბრიტანიკი“, „იფიგენია“.

## ბიოგრაფია 
რასინი დაიბადა 1639 წლის 21 დეკემბერს გადასახადების ჩინოვნიკის — ჟან რასინის (1615–1643 წწ.) ოჯახში. 1641 წელს მეორე მშობიარობას გადაყვა რასინის დედა. ორი წლის შემდეგ გარდაიცვალა მამაც და პატარა ჟანი ბებიის ხელში რჩება. 

1649 წელს ჟან-ბატისტი აბარებს ბოვეს სკოლაში. 1660 წელს გაიცნობს ჟან ლაფონტენს, მოლიერსა და ბუალოს. 1661 წელს გადადის საცხოვრებლად ბიძასთან. 

შემდეგი ორი წელი რასინი დაუახლოვდა სამეფო კარს, მოიპოვა რა ლუი XIV-ის საყვარლის — მადამ დე მონტესპანის მფარველობა.

დრამატურგი გარდაიცვალა 1699 წლის 21 აპრილს. დაკრძალულია პარიზში, სენტ-ეტიენ-დიუ-მონტის ეკლესიის სასაფლაოზე. 

## შემოქმედება 
რასინი, როგორც კლასიკური ტრადიციის მემკვიდრე, თემებს იღებდა ისტორიიდან და ანტიკური მითოლოგიიდან. მის დრამებს, როგორც წესი, ნეოკლასიკურ ტრაგედიებს მიაკუთვნებენ, რადგან დაცულია ხუთი მოქმედების წესი და ადგილისა და დროის ერთიანობა. 

თავის პიესებში რასინი საშუალოდ 4 000 სიტყვას იყენებდა (შედარებისთვის, შექსპირი 30 000 სიტყვამდე იყენებდა)..

### პიესები 
* 1663 — დიდება მუზებს
* 1664 — თებე, ანუ მოძმე-მტრები
* 1665 — ალექსანდრე დიდი
* 1667 — ანდრომაქე 
* 1668 — მოსარჩელენი 
* 1669 — ბრიტანიკი
* 1670 — ბერენიკე
* 1672 — ბაიაზეტი 
* 1673 — მითრიდატე 
* 1674 — იფიგენია
* 1677 — ფედრა
* 1689 — ესთერი 
* 1691 — ატალია

## რესურსები ინტერნეტში  
* რასინის ბიოგრაფია 
* [//ru.wikisource.org/wiki/ЭСБЕ/Расин,&#x20;Жан&#x20;Батист ჯან ბატისტ რასინი]&#x20;&#x2F;&#x2F;&#x20;ბროკჰაუზისა და ეფრონის ენციკლოპედიური ლექსიკონი : в 86 т. (82 т. и 4 доп.).&nbsp;— СПб., 1890—1907. 

## სქოლიო
კატეგორია:დაბადებული 1639
კატეგორია:გარდაცვლილი 1699
კატეგორია:ფრანგი პოეტები
კატეგორია:ფრანგი დრამატურგები
კატეგორია:მწერლები ანბანის მიხედვით
ქემერა

**„ქემერა“** — ქართველი მწერლის აკა მორჩილაძის 2014 წელს გამოცემული წიგნი.

## აღწერა 
„მაზავშიკი“ ქემერა — ერთი ჩვეულებრივი „ნახალოვკელი“ ბიჭია, რომლის შემოსავლის მთავარი წყარო ტოტალიზატორია. ის თავად გიამბობთ თავის ცხოვრებასა და საქმიანობაზე; გაგაცნობთ თავის ოჯახსა და მეგობრებს; გიამბობთ ალალად და მოურიდებლად, ისე დაწვრილებით, რომ თავი კინოში გეგონებათ, სადაც ყველა პასაჟი თუ კადრი მნიშვნელოვანია.

## რესურსები ინტერნეტში 
*ბაკურ სულაკაურის გამომცემლობა — „ქემერა“

## სქოლიო
კატეგორია: აკა მორჩილაძის ნაწარმოებები
AS Adema 149–0 SO l'Emyrne

''' AS Adema 149-0 SO I'Emyrne ''' — მადაგასკარის პრემიერ ლიგაში (THB Champions League) გამართული საფეხბურთო მატჩი, რომელიც ანტანანარივუს ორ საფეხბურთო კლუბებს შორის შედგა 2002 წლის 31 ოქტომბერს, სადაც დაფიქსირდა მსოფლიო რეკორდი გატანილი გოლების მხრივ. SO I'Emyrne-მა განზრახ წააგო თამაში თავიანთი მეტოქის წინაშე იმ გადაწყვეტილების პროტესტის ნიშნად, რომელიც მიღებული იქნა მათ წინააღმდეგ მე-4 პლეიოფის ტურნირში და საკუთარ კარში გაიტანა 149 გოლი. მატჩი შესულია გინესის მსოფლიო რეკორდების წიგნში, როგორც ყველაზე დიდი ანგარიშით დამთავრებული საფეხბურთო მატჩი. ამ ანგარიშით მატჩმა გადაასწრო 1885 წელს ჩატარებულ მატჩს, რომელიც ანგარიშით 36-0 დამთავრდა.

## რესურსები ინტერნეტში
* Madagascan champions win 149-0

კატეგორია:საფეხბურთო მატჩები
კატეგორია:2002 წელი ფეხბურთში
Lego Star Wars: The Force Awakens

***Lego Star Wars: The Force Awakens*** — მოქმედებითი-სათავგადასავლო ვიდეო თამაში, რომელიც შექმნა კომპანიებმა Traveller's Tales-მა და TT Fusion-მა და გამოსცა Warner Bros. Interactive Entertainment-მა 2016 წლის 28 ივნისს შემდეგი პლატფორმებისთვის: Xbox One, Play Station 3, PSVita PC, Wii U, Nintendo 3DS. თამაშში მოთამაშე ითამაშებს ვარსკვლავური ომების შემდეგ ნაწილებს: ვარსკვლავური ომები, ეპიზოდი VI: ჯედაის დაბრუნება და ვარსკვლავური ომები: ძალის გამოღვიძება. მოთამაშეები შეძლებენ ასევე ითამაშონ ორმომხმარებლიანი რეჟიმით მეგობართან, ნათესავთან ან ოჯახის რომელიმე წევრთან ერთად.

თამაშში მოთამაშეს შეეძლება ითამაშოს ცნობილი პერსონაჟებით როგორებიცაა: რეი, ფინი, პო დემერონი, ჰან სოლო, კაილო რენი და ა.შ. ასევე მოთამაშეს შეუძლია დააგროვოს ფული სხვადასხვა პერსონაჟის საყიდლად, რომელიც კონკრეტულ თავში (Chapter) არ ფიგურირებს. ასევე ამ თამაშის განსაკუთრებული თვისება (ყველა Lego Star Wars-ის ნაწილშია) ის არის, რომ მოთამაშეს შეუძლია ფრენა კონკრეტულ თავში. თამაშში 100-ზე მეტი პერსონაჟია, მათ შორის C-3PO, R2-D2 BB-8 და ა.შ

## რესურსები ინტერნეტში
* 

## სქოლიო
კატეგორია:2016 წლის ვიდეო თამაშები
კატეგორია:მოქმედებითი-სათავგადასავლო თამაშები
კატეგორია:Lego-ს ვიდეო თამაშები
კატეგორია:Lego Star Wars
კატეგორია:Nintendo 3DS-ის თამაშები
კატეგორია:Nintendo 3DS eShop-ის თამაშები
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:PlayStation Vita-ს თამაშები
კატეგორია:Star Wars: The Force Awakens
კატეგორია:Star Wars-ის ვიდეო თამაშები
კატეგორია:Traveller's Tales-ის თამაშები
კატეგორია:ვიდეო თამაშები შემუშავებული გაერთიანებულ სამეფოში
კატეგორია:Wii U-ის თამაშები
კატეგორია:Wii U eShop-ის თამაშები
კატეგორია:Windows-ის თამაშები
კატეგორია:Xbox 360-ის თამაშები
კატეგორია:Xbox One-ის თამაშები
ეირიკსიეკუდლი

**ეირიკსიეკუდლი** () — მცირე მყინვარი ისლანდიაში. მოქცეულია ისლანდიის პლატოს დასავლეთ ნაწილში, ვესტურლანდის რეგიონის ტერიტორიაზე. სიახლოვეს მდებარეობს მყინვარი ლაუნგიეკუდლი, რომელიც გარს ახვევია ეირიკსიეკუდლს ჩრდილო (≈ 4 კმ მანძილზე) და აღმოსავლეთ (≈ 10 კმ) მხრიდან. ეირიკსიეკუდლის ფართობია 22 კმ², სიგრძე და სიგანე — ≈ 5 კმ. მყინვარი ფარავს ამავე სახელწოდების მაგიდა მთას, რომელიც ვულკანური ტუფითაა აგებული. მთა წარმოიქმნა მაგმის ყინულქვეშა ამოფრქვევის შედეგად, ხოლო შემდგომ ამ ადგილზე წარმოიქმნა გამყარებული ლავის მძლავრი ფარი. მყინვარის უმაღლესი წერტილი ზღვის დონიდან 1675 მ სიმაღლეზეა.

## იხილეთ აგრეთვე
* ისლანდიის მყინვარები 

## სქოლიო
კატეგორია:ისლანდიის მყინვარები
ჰენრიეტ სეთი

**ჰენრიეტ სეთი** (Henriett Seth F., ნამდვილი სახელი **ჰენრიეტა ფაიჩაკი** (); დ. 27 ოქტომბერი, 1980, ეგერი, უნგრეთი) — უნგრელი აუტიზმის მქონე მწერალი, მხატვარი და პოეტი. 

## ბიოგრაფია
ფაიჩაკ ჰენრიეტა დაიბადა 1980 წლის 27 ოქტომბერს უნგრეთის ქალაქ ეგერში. ბავშვობაში უჭირდა კომუნიკაცია და თვალით კონტაქტიც კი. როცა მისმა მშობლებმა შეიტანეს განაცხადი მის სკოლაში მიღებაზე 1987 წელს, მის ქალაქში არსებულმა ყველა სკოლამ უარი თქვა მის მიღებაზე, ჰენრიეტის მწირი კომუნიკაციური უნარების გამო. მიუხედავად ამისა, ჰენრიეტმა ისწავლა საკუთარი თავის გამოხატვა ხელოვნების მეშვეობით. 

მან 7 წლის ასაკში დაიწყო ფლეიტაზე დაკვრა, ხოლო 11 წლის ასაკში დაინტერესდა კონტრბასით. 13 წლის ჰენრიეტი უკვე მსოფლიოში სახელგანთქმული იყო, თავისი აბსტრაქტული და სიურრეალისტური ნახატებითა და პოეზიით. 18 წლის ჰენრიეტმა აიღო გეზა გარდონის პრიზი მისი ხელოვნებისა და პოეზიისათვის. მას შემდეგ მან შეისწავლა ფსიქოლოგია და დაწერა თავისი სახელგანთქმული წიგნი „ჩაკეტილი ჩემს თავში აუტიზმთან ერთად“.

## რესურსები ინტერნეტში
* აუტიზმის მქონე 14 არაჩვეულებრივი ქალბატონი

კატეგორია:დაბადებული 1980
კატეგორია:უნგრელი რომანისტები
კატეგორია:უნგრელი მხატვრები
კატეგორია:უნგრელი პოეტები
კატეგორია:დაბადებული 27 ოქტომბერი
კატეგორია:მწერლები ანბანის მიხედვით
კატეგორია:ცოცხალი ადამიანები
სამი სახალხო პრინციპი

მინი|სუნ იატსენი — სამი სახალხო პრინციპის ავტორი
[მინი|ლოზუნგი «ჩინეთს გააერთიანებს „სამი სახალხო პრინციპი“» განთავსებული [ტაივანი|ტაივანის ერთ-ერთ კუნძულზე. ჩინეთის კუთვნილ საპირისპირო ნაპირზე განთავსებულია ლოზუნგი «ჩინეთს გააერთიანებს „ერთი ქვეყანა, ორი სისტემის“» პოლიტიკა.  ]]
**სამი სახალხო პრინციპი** (**სანმინის დოქტრინა**, ჩინ. 三民主義) — პოლიტიკური დოქტრინა, რომელიც შეიმუშავა ჩინელმა პოლიტიკოსმა და ფილოსოფოსმა სუნ იატსენმა. პოლიტიკური ფილოსოფიის ნაწილი, რომელიც მიმართული იყო ჩინეთის დამოუკიდებელ და ძლიერ სახელმწიფოდ ქცევისკენ. 

„სამი სახალხო პრინციპის“ იდეა სუნ იატსენს აშშ-ში ყოფნის დროს მოაფიქრდა და შეიცავს ამერიკული პოლიტიკური აზროვნების ელემენტებს. სუნ იატსენი ამბობდა, რომ შთაგონებული იყო აბრაამ ლინკოლნის გეტისბურგის მიმართვით. ასევე სუნ იატსენზე დიდი გავლენა იქონია კონფიციანელობის იდეოლოგიამ.  

## იხილეთ აგრეთვე 
* სუნ იატსენი
* ერთი ქვეყანა, ორი სისტემა
* ქემალიზმი

## რესურსები ინტერნეტში 
* სამი სახალხო პრინციპი და ჩინეთის მომავალი
* ჩინეთის რესპუბლიკის კონსტიტუცია (ტაივანი) 

კატეგორია:ჩინეთი
კატეგორია:სინხაის რევოლუცია
კატეგორია:პოლიტიკური თეორიები
კატეგორია:სოციალური ფილოსოფია
კატეგორია:სახელმწიფო იდეოლოგიები
შოთა დარბუაშვილი

**შოთა დარბუაშვილი** (დ. 8 მაისი, 1955, ცხინვალი) — ქართველი პოეტი, მუსიკოსი, ჟურნალისტი, საქართველოს მწერალთა კავშირის წევრი, საქართველოს ჟურნალისტთა შემოქმედებითი კავშირის წევრი.

## ბიოგრაფია
შოთა დარბუაშვილი დაიბადა 1955 წლის 8 მაისს, ცხინვალში. 1979 წელს დაამთავრა ცხინვალის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. შემოქმედებითი მოღვაწეობა დაიწყო 1970-იან წლებში. თანამოაზრეებთან ერთად შექმნა როკ ჯგუფი ბონვარონი (ცისკრის ვარსკვლავი). იყო ამავე ჯგუფის დრამერი – სოლისტი. 1974 წელს ანსამბლს მიენიჭა სახელმწიფო სტატუსი. 1988-1990-იან წლებში იყო ,,ბონვარონის” სამხატვრო ხელმძღვანელი.

იგი 1981 წელს მიიწვიეს ვაჟთა ფოლკლორულ ანსამბლ ,,ლიახვში" (დღეს უკვე სახელმწიფო სიმღერისა და ცეკვის ანსამბლი ,,ნართები") და დღემდე ამ ანსამბლის სოლისტია. წლების მანძილზე იგი გახდა რესპუბლიკური თუ მსოფლიო მუსიკალური ფესტივალების არა ერთგზის ლაურეატი. ლიტერატურულ-ჟურნალისტური საზოგადოებრივი მოღვაწეობა დაიწყო 1980-იანი წლების მეორე ნახევრიდან. მისი ლექსები, წერილები იბეჭდებოდა ადგილობრივ და რესპუბლიკურ ჟურალ-გაზეთებში: ,,ლიტერატურული საქართველო”, ,,კლდეკარი”, ,,ნობათი” ,,საქართველოს რესპუბლიკა”, ,,თბილისი”, ,, ახალი ივერია”, ,,ლიტერატურული ცხინვალი”, ,,შიდა ქართლი” და სხვა. 1994 წელს მიღებული აქვს ჟურნალ ,,ნობათის” პრემია. იგი იყო ,,ლიტერატურული ცხინვალის" სარედაქციო საბჭოს წევრი. ივანე მაჩაბელის საზოგადოების დამაარსებელი და ვიცე თავმჯდომარე, მისი თავმჯდომარე კი გურამ შარაძე იყო.

გამოცემული აქვს ოთხი პოეტური კრებული:
* ,,სამაჩაბლოში ქართლის ცრემლია”, გამომცემლობა ,,მერანი” 1992 წ;
* ,,ლტოლვილი მქვია”, გამომცემლობა ,,ვედა", 1994 წ;
* ,,წარსულის ნაამბორალი”, თბილისი, 2000 წ;
* ,,მივიწყებული წალკოტი”, გამომცემლობა ,,ქართული წიგნი", 2007 წ;

შოთა დარბუაშვილი არის საქართველოს მწერალთა კავშირის წევრი, საქართველოს ჟურნალისტთა შემოქმედებითი კავშირის წევრი. ამჟამად მუშაობს დიმიტრი ყიფიანის სახლ-მუზეუმში.

## რესურსები ინტერნეტში 
* შოთა დარბუაშვილი – კულტურის მოამაგე
* ცხინვალელი პოეტი შოთა დარბუაშვილი
* ,,ერთსულოვნება" - შოთა დარბუაშვილი და დავით ელბაქიძე
* ,,ერთსულოვნება" - ჟურნალების მატიანე - შოთა დარბუაშვილი 
* შოთა დარბუაშვილი 60 

## სქოლიო 
კატეგორია:ქართველი პოეტები
კატეგორია:ქართველი მუსიკოსები
კატეგორია:ქართველი ჟურნალისტები
კატეგორია:დაბადებული 1955
კატეგორია:ცხინვალში დაბადებულები
კატეგორია:დაბადებული 8 მაისი
მელაგოლა

**მელაგოლა** — სოფელი შრი-ლანკაში. ეკუთვნის ცენტრალურ პროვინციას.

## რესურსები ინტერნეტში
*შრი-ლანკის აღწერისა და სტატისტიკის დეპარტამენტი

კატეგორია:შრი-ლანკის ცენტრალური პროვინციის სოფლები
ტაიძინ კიოფუშო

**ტაიძინ კიოფუშო** (იაპ. 対人恐怖症 - „ პირადი ურთიერთობების შიშის დაავადება“) — იაპონიისთვის დამახასიათებელი კულტურა-სპეციფიკური სინდრომი. პირველად აღწერა იაპონელმა ფსიქიატრმა სომა მორიტამ 1920-იან წლებში.

## აღწერა
სინდრომით დაავადებულს ძლიერ ეშინია გარშემომყოფების და კარგავს პოზიტიურ დამოკიდებულებას საკუთარი თავისადმი. შიში შეიძლება გამოწვეული იყოს მათ ქცევასა ან ნებისმიერ ფიზიკური ნაკლზე სხვების მხრიდან უარყოფითი, უხეში დამოკიდებულების შიში. სახეზეა ოფლიანობა ან სიწითლე. დაავადების სიმპტომები მოიცავს სოციალური აქტივობის დაქვეითებას, გულის აჩქარებას, ქოშინს, კანკალსა და პანიკური შეტევებს.
ადამიანი ამ სინდრომით ცდილობს კონტროლი გაუწიოს თავის რეაქციებს, მათ შორის უნებლიესაც, ეშინია ოფლიანობის და გაწითლების, მაგრამ ეს ყოველთვის არ გამოსდის, რასაც მიჰყავს სოციალური იზოლაციისკენ.  
ამ სინდრომით დაავადებულები შეიძლება უჩიოდნენ ტკივილს შინაგან ორგანოებში, უძილობას, დაღლილობას, აპათიას. 
ტაიძინ კიოფუშოს აქვს ორი ფორმა: „შემაწუხებელი ტიპს“ -  ეშინია თავისი გარეგნობით, სუნითა ან ქცევით სხვა არ შეაწუხოს, და „სენსიტიური“ - რომლის დროსაც შეინიშნება პერსონებს შორის ურთიერთობების ძლიერი  შიში. 

## ეპიდემიოლოგია
იაპონიაში ტაიძინ კიოფუშო მესამე ყველაზე გავრცელებული ფსიქიატრიული დიაგნოზია და საერთო მოსახლეობის 7—46 % შეადგენს. ტაიძინ კიოფუშოს მკურნალობის იაპონური სტანდარტი არის მორიტა-თერაპია, რომელიც შემუშავდა შომა მორიტას მიერ  1910-იან წლებში, ფსიქიკური აშლილობების, ტაიძინ კიოფუშოს და შინკეიშიცუს სამკურნალოდ. მკურნალობის თავდაპირველი რეჟიმი მოიცავდა პაციენტის იზოლაციას, ფიზიკურ სამუშაოებს, დღიურების წარმოებას და სხვა. 1930-იანი წლებიდან მკურნალობა შეიცვალა ჯგუფური მკურნალობის მეთოდით, არაჩაკეტლ გარემოში. ეს მოდიფიცირებული ვერსია ცნობილია ნეო-მორიტა-თერაპიის სახელწოდებით.

სამკურნალოდ მოწოდებულია ანტიდეპრესანტები, მაგალითად მილნაციპრანი, რომელიც კარგად მოქმედებს სოციოპათიაზე.

## სქოლიო
კატეგორია:კულტურა-სპეციფიკური სინდრომები
ამოკი

**ამოკი** ან **მორბენალი ამოკი** () — მალაური კულტურა-სპეციფიკური სინდრომი. ფსიქიკური მდგომარეობა, ფსიქიატრების მიერ ყველაზე ხშირად განსაზღვრული როგორც ეთნოსპეციფიკური სინდრომი, რომელიც ახასიათებთ მალაიზიის, ფილიპინების და მეზობელ რეგიონებში მცხოვრებლებს. ახასიათებს მკვეთრი მოძრაობითი აგზნებადობა (როგორც წესი, სირბილი) და აგრესიული ქმედებები, დაუნდობელი და ხშირად მასობრივი თავდასხმები სხვა ადამიანებზე. 
გერმანული ენაში სიტყვა „ამოკმა“ მიიღო ფართო მნიშვნელობა და იხმარება ძალადობრივი, ბრმა, არამოტივირებული აგრესიის გამოსახატავად, ყოველგვარი ეთნიკური ან გეოგრაფიული არეალის გარეშე.
## ისტორია
XVII-XIX საუკუნეებში ამოკის კონცეფციამ დასავლურ კულტურას მიაღწია. ეს ევროპელი მოგზაურების, მათ შორის კაპიტან კუკის საშუალებით მოხდა. 
XX საუკუნის დასაწყისში ამოკის გულყრები  მხოლოდ ნარკოტიკული ინტოქსიკაციას უკავშირებდნენ.
ემილ კრეპელინი ამოკს ეპილეპტიურ ფსიქოზად თვლიდა, ხოლო ოიგენ ბლოილერი კი -— ფსიქოგენურ ფსიქოზად.
## გამომწვევი მიზეზები
ამოკის გამოწვევ ერთ-ერთ მიზეზად ითვლება აუტანელი სირცხვილი, რომელიც დაკავშირებულია პარტნიორის ღალატთან. ავადმყოფი გრძნობს მისი სექსუალური არაადეკვატურობას, ეშინია გარშემომყოფების დაცინვის. ეს განცდა იწვევს სხვების სიძულვილს, რაც შემდეგ გამოიხატება აგრესიულ ქცევაში, როგორც საკომპენსაციო მექანიზმი. აგრესიის დაგროვებას იწვევს მისი ერთბაშად აფეთქებას, რაც გამოვლინდება დიდი რაოდენობის ხალხის დაზიანებაში.

ამოკი შტეფან ცვაიგმა 1922 წელს ამავე სახელწოდების ნაწარმოებში ასახა.
## ლიტერატურა
## სქოლიო
კატეგორია:კულტურა-სპეციფიკური სინდრომები
ალექსანდრე ნევზოროვი

**ალექსანდრე ნევზოროვი** ( დ. 3 აგვისტო 1958, ლენინგრადი, სსრკ) — საბჭოთა და რუსი ჟურნალისტი, ტელეწამყვანი, პუბლიცისტი. დოკუმენტური ფილმების რეჟისორი, სცენარისტი და პროდიუსერი. რუსეთის სახელმწიფო დუმის ოთხი მოწვევის დეპუტატი (1993-2007).

დაიბადა 1958 წლის 3 აგვისტოს ლენინგრადში. ზრდიდნენ დედა და ბებია. პაპა დედის მხრიდან იყო სსრკ-ის სახელმწიფო უსაფრთხოების სამინისტროს გენერალი, გიორგი ვლადიმერის ძე ნევზოროვი, დედა — გალინა გიორგი ასული ნევზოროვა (1936-2001). მამის ვინაობა უცნობია.

არ გაუვლია სამხედრო სამსახური (კერძოდ, ნევზოროვმა თავის თავს მიაყენა ჭრილობები ცივი იარაღით, ასევე სცადა თავის მოწამვლა, ჰქონდა მიდრეკილება ნარკოტიკებისკენ). სამედიცინო კომისიის დასკვნით, აღენიშნებოდა შიზოფრენია და ფსიქოფატია..

## რესურსები ინტერნეტში 
* ოფიციალური საიტი 

## სქოლიო
კატეგორია:დაბადებული 1958
კატეგორია:რუსი ჟურნალისტები
კატეგორია:რუსი ტელეწამყვანები
კატეგორია:რუსი პუბლიცისტები
კატეგორია:რუსი რეჟისორები
კატეგორია:რუსი სცენარისტები
კატეგორია:რუსი კინოპროდიუსერები
კატეგორია:დაბადებული 3 აგვისტო
კატეგორია:რელიგიის კრიტიკოსები
კატეგორია:ცოცხალი ადამიანები
სტად ველოდრომი

**სტად ველოდრომი** () — სტადიონი საფრანგეთის ქალაქ მარსელში. გახსნის დღიდან არის საფრანგეთის საფეხბურთო ჩემპიონატის კლუბ მარსელის ოლიმპიკის საშინაო მოედანი. იყო 1938 და 1998 წლების ფეხბურთის მსოფლიოს ჩემპიონატების, 1960, 1984 და 2016 წლების ფეხბურთის ევროპის ჩემპიონატებისა და 2007 წლის რაგბის მსოფლიო ჩემპიონატის ერთ-ერთი მასპინძელი არენა. იშვიათად, სტადიონზე შეხვედრებს მართავს სარაგბო კლუბი „ტულონი“, ასევე საფრანგეთის მორაგბეთა ეროვნული ნაკრები.

ტევადობის გაზრდამდე სტადიონზე რეკორდული დასწრება 58.897 იყო, რომელიც დაფიქსირდა უეფა-ს თასის ნახერფინალურ მატჩზე მარსელის ოლიმპიკსა და ნიუკასლ იუნაიტედს შორის 2004 წელს. 2014 წლის სამუშაოების შემდეგ ტევადობა 67.300-მდე გაიზარდა, რეკორდული დასწრება კი 2015 წლის 5 აპრილს დაფიქსირდა მარსელის ოლიმპიკსა და პარი სენ-ჟერმენს შორის, — 65.148.

## რესურსები ინტერნეტში 
* .

კატეგორია:საფრანგეთის საფეხბურთო სტადიონები
Hyper (ჟურნალი)

***Hyper*** — ავსტრალიური მრავალპლატფორმული ვიდეო თამაშების ჟურნალი. იგი ითვლება ყველაზე ხანდაზმულ ჟურნალად ავსტრალიაში, რომელიც გამოიცემა 1993 წლის დეკემბრიდან. გამოსცემს კომპანია Next Media Pty Ltd. მისი დაძმობილებული ჟურნალი არის PC თამაშებზე ორიენტირებული *PowerPlay*, რომელსაც ასევე გამოსცემს Next Media.

*Hyper*-ის პირველი რედაქტორი იყო სტიუარტ კლარკი. კლარკი მანამდე იყო მრავალპლატფორმული ჟურნალის Megazone-ის რედაქტორი. 

2014 წელს კომპანია Next Media-მ განაცხადა, რომ 2015 წლიდან Hyper გახდებოდა ყოველკვარტალური ჟურნალი.

ჟურნალი აქვეყნებს ვიდეო თამაშების მიმოხილვებს, პრევიუებს, სიახლეებსა და ინტერვიუებს დეველოპერბთან, გარდა ამისა მიმოიხილავს ანიმეს, DVD ფილმებს, არკადულ და კლასიკურ თამაშებს, ასევე აქვეყნებს სტატიებს აპარატული უზრუნველყოფისა და ვიდეო თამაშების მუსიკის შესახებ. ჟურნალს გააჩნია საკუთარი ინტერნეტ ფორუმი.

## იხილეთ აგრეთვე
*PC PowerPlay

## რესურსები ინტერნეტში
*Next Media-ს ვებსაიტი 
*Hyperactive: *Hyper*ის ვებსაიტი 
*Hyperactive Forums 

## სქოლიო
კატეგორია:ავსტრალიური ვიდეო თამაშების ჟურნალები
კატეგორია:ავსტრალიური ყოველთვიური ჟურნალები
კატეგორია:1993 წელს დაარსებული ჟურნალები
კატეგორია:ყოველკვარტალური ჟურნალები
ბუთიის ნახევარკუნძული

**ბუთიის ნახევარკუნძული** () — დიდი ნახევარკუნძული ნუნავუტის პროვინციაში (კანადა), კუნძულ სომერსეტის სამხრთით. ნახევარკუნძულის უკიდურესი ჩრდილოეთი წერტილი მერჩინსონის კონცხი ჩრდილოეთ ამერიკის კონინენტის უკიდურესი ჩრდილოეთი წერტილია.

ბუთიის ნახევარკუნძული 32 300 კმ² ფართობს მოიცავს, მის ჩრდილოეთით კი კანადის არქტიკული არქიპელაგი მდებარეობს. ნახევარკუნძულის აღმოსავლეთით დიდი ზომის კუნძული ბაფინის მიწაა.

ნახევარკუნძული 1829 წელს ცნობილმა პოლარულმა მკვლევარმა ჯონ როსმა აღმოაჩინა. ეს უკანასკნელი ჩრდილო-დასავლეთის გასასვლელს ეძებდა. ნახევარკუნძულს სახელი როსმა ზემოთხსენებული ექსპედიციის დამფინანსებლის ფელიქს ბუთის პატივსაცემად დაარქვა.

## ლიტერატურა
* Christie, Robert Loring. *Three New Lower Paleozoic Formations of the Boothia Peninsula Region, Canadian Arctic Archipelago*. [Ottawa]: Dept. of Energy, Mines and Resources, 1973.
* Dease, Peter Warren, and William Barr. From Barrow to Boothia The Arctic Journal of Chief Factor Peter Warren Dease, 1836-1839. [Rupert's Land Record Society series, 7]. Montreal: McGill-Queen's University Press, 2002. ISBN 0-7735-2253-0
* Dyke, Arthur S. *Quaternary Geology of Boothia Peninsula and Northern District of Keewatin, Central Canadian Arctic*. Ottawa, Ont., Canada: Geological Survey of Canada, 1984. ISBN 0-660-11408-9
* Gunn, A., B. Fournier, and R. Morrison. *Seasonal Movements and Distribution of Satellite-Collared Caribou Cows on the Boothia and Simpson Peninsula Areas, Northwest Territories, 1991-93*. Yellowknife, NWT: Dept. of Resources, Wildlife, and Economic Development, Govt. of the Northwest Territories, 2000.
* Lawrence, M. J. *A Survey of Aquatic Resources of the District of Keewatin and Boothia Peninsula*. Ottawa: Environmental-Social Program, Northern Pipelines, 1978.
* Markham, Albert Hastings, and Sherard Osborn. ''A Whaling Cruise to Baffin's Bay and the Gulf of Boothia*. And an Account of the Rescue of the Crew of the "Polaris.". London: S. Low, Marston, Low, and Searle, 1875.
* VanStone, James W., James E. Anderson, and C. F. Merbs. *An Archaeological Collection from Somerset Island and Boothia Peninsula, N.W.T*. Toronto, 1962.
* Zabenskie, Susan, and Konrad Gajewski. 2007. "Post-Glacial Climatic Change on Boothia Peninsula, Nunavut, Canada". *Quaternary Research''. 68, no. 2: 261.

## სქოლიო
კატეგორია:ჩრდილოეთ ამერიკის ნახევარკუნძულები
კონსტანტინე ანოხინი

**კონსტანტინე ანოხინი** ( დ. 3 ოქტომბერი 1957) — რუსი მეცნიერი, ნეირობიოლოგი, პროფესორი, რუსეთის მეცნიერებათა აკადემიისა და მედიცინის მეცნიერებათა აკადემიის წევრ-კორესპონდენტი. სამეცნიერო კვლევითი ცენტრის „კურჩატოვის ინსტიტუტის“ ნეირომეცნიერებათა განყოფილების ხელმძღვანელი.

ლენინური კომკავშირის, ნიდერლანდების მეცნიერებათა აკადემიის დე ვიდის სახელობის რუსეთის მედიცინის მეცნიერებათა აკადემიისა პრემიების ლაურეატი, ასევე ეროვნული პრემიის „წლის ადამიანი“ ნომინაციაში „პოტენციალი და პერსპექტივა მეცნიერებაში“. კ. ანოხინს ეკუთვნის იდეა ცნება კოგნიტომის შემოსაღებად, რომელიც აღნიშნავდა კვლევით მიმართულებას გონიერების საერთო თეორიას შესამუშავებლად.

## ბიოგრაფია 
კონსტანტინე ანოხინი არის პეტრე ანოხინის შვილიშვილი. კონსტანტინე ანოხინმა 1980 წელს დაამთავრა მოსკოვის სეჩენოვის სახელობის პირველი სამედიცინო ინსტიტუტის სამკურნალო ფაკულტეტი. 

1984 წელს დაასრულა რუსეთის მედიცინის მეცნიერებათა აკადემიის პეტრე ანოხინის სახელობის ნორმალური ფიზიოლოგიის სამეცნიერო კვლევით ინსტიტუტთან არსებული ასპირანტურა და დაიცვა საკანდიდატო დისერტაცია თემაზე „ქოლეცისტოკინინის როლი კვებითი დატვირთვის მექანიზმებში“. 

1992 წელს შედგა სადოქტორო დისერტაციის დაცვა თემაზე „სწავლისა და მეხსიერების ადრეული გენები“. მიენიჭა პროფესორის წოდება. 

2002 წელს არჩეულ იქნა რუსეთის მედიცინის მეცნიერებათა აკადემიის წევრ-კორესპონდენტად  ნეირობილოგიის  სპეციალობით, ხოლო 2008 წელს კი გახდა რუსეთის მეცნიერებათა აკადემიის წევრ-კორესპონდენტი  სპეციალობით „ნანობიოტექნოლოგია“.

## ლექციები 
* ტვინის კოდები — აზროვნების მექანიზმების, მათ შორის ადამიანისა და ცხოველების ტვინში სააზროვნო პროცესების გაშიფრვის, აზრების დეკოდირებისა და მათი სიგნალების სახით გადმოსაცემ მოწყობილობათა შექმნის მიზნით კვლევების შესახებ;
* შეიძლო გაიხსენო ყველაფერი : ვიდეოლექცია თემაზე, თუ რას წარმოადგენს ადამიანის მეხსიერება და როგორ ინახება ინფორმაცია.)
* ტვინის და გონი: ვიდეოლექცია, სტენოგრამა. — ნაწილი 1. 
* ტვინის და გონი: ვიდეოლექცია, სტენოგრამა. — ნაწილი 2. 

## რესურსები ინტერნეტში
* კონსტანტინ ანოხინი რუსეთის მეცნიერებათა აკადემიის გვერდზე

კატეგორია:დაბადებული 1957
კატეგორია:რუსი ნეირობიოლოგები
კატეგორია:მოსკოვში დაბადებულები
მუჰაფაზა

**მუჰაფაზა** () — ადმინისტრაციული მოწყობის პირველი საფეხური არაბული სამყაროს ბევრ ქვეყანაში და ადმინისტრაციული მოწყობის მეორე საფეხური საუდის არაბეთში. ტერმინ „მუჰაფაზას“ ხშირად თარგმნიან როგორც „გუბერნიას“ და ზოგჯერ როგორც „პროვინციას“. სიყვის ფუძე სემიტურია  და ნიშნავს „შეინარჩუნე“ და „დაიცავი“.

## იხილეთ აგრეთვე
*ეგვიპტის მუჰაფაზები
*ომანის ადმინისტრაციული დაყოფა
*სირიის მუჰაფაზები
*იემენის ადმინისტრაციული დაყოფა

## რესურსები ინტერნეტში
*უცხო სიტყვათა ლექსიკონი, 1989.www.nplg.gov.ge

კატეგორია:ადმინისტრაციულ-ტერიტორიული ერთეულები
ლუციუს ანტონიუსი

**ლუციუს ანტონიუსი** (ძვ. წ. I ს.) — ძველრომაელი პოლიტიკოსი, კონსული ძვ. წ. 41 წელს; მარკუს ანტონიუსის უმცროსი ძმა და მხარდამჭერი.

ლუციუსი იყო ძვ. წ. 86 წელს გაიუს მარიუსის მომხრეთა მიერ მოკლული ორატორის, მარკუს ანტონიუსის ვაჟის, მარკუს ანტონიუს კრეტიკუსისა და იულიუს კეისრის ბიძაშვილის, იულია ანტონიას შვილი. თავის უფროს ძმებთან, მარკუსსა და გაიუსთან ერთად, მან თავისი ცხოვრების ადრეული წლები რომში ხეტიალსა და ცუდ გარემოცვაში გაატარა. პლუტარქე, რომელიც ამ ახალგაზრდების მოუთვინიერებელ ცხოვრებას ეხება, აღნიშნავს, რომ ისინი ხშირად სტუმრობდნენ სათამაშო სახლებს და ძალიან ბევრს სვამდნენ.

ლუციუსი ყოველთვის იყო ძმის, მარკუს ანტონიუსის ძლიერი მხარდამჭერი. ძვ. წ. 44 წელს, ანტონიუსის კონსულობისა და კეისრის მკვლელობის წელს, ლუციუსმა, როგორც სახალხო ტრიბუნმა, მიიღო კანონი, რომელიც კეისარს უფლებას აძლევდა რომში არყოფნის დროსაც წარედგინა მთავარი მაგისტრატები. კეისრის მკვლელობის შემდეგ, იგი მხარს უჭერდა თავის ძმას, მარკუსს. იგი გამოვიდა ხალხისა და კეისრის ვეტერანების სასარგებლო აგრარული კანონის შეთავაზებით და მონაწილეობა მიიღო ძვ. წ. 43 წლის მუტინის მოვლენებში. ძვ. წ. 41 წელს, ლუციუსი იყო კონსული პუბლიუს სერვილიუს ვატიასთან, თავის უფროს პარტნიორთან ერთად. ამავე წელს იგი დაეხმარა მარკუსის ცოლს, ფულვიას, რომელიც დაინტერესებული იყო კლეოპატრას სამეფო კარიდან ქმრის გამოხმობით, ოქტავიანეს არაპოპულარული პოლიტიკის წინააღმდეგ რვა ლეგიონის ამხედრებაში. მოგვიანებით, იმ მწარე განცდების ყურებისას, რაც მიწის კეისრის ვეტერანებს შორის განაწილებამ გამოიწვია, ლუციუსმა და ფულვიამ თავიანთი დამოკიდებულება შეცვალეს და მათი მხარდაჭერა დაიწყეს, რომლებიც ამ ოპერაციებით დაზარალდნენ. ანტონიუსი რომისაკენ გაემართა, ლეპიდუსი განდევნა და ხალხს პირობა მისცა, რომ ტრიუმვირატი დაიშლებოდა. ოქტავიანესთან დაპირისპირებისას, ლუციუსმა პერუზიაში დაიხია, სადაც მას სამმა არმიამ შემოარტყა ალყა და დანებება აიძულა (ძვ. წ. 41 წლის ზამთარი). ქალაქი განადგურდა, თუმცა ლუციუსი შეიწყალეს და ოქტავიანემ ის ესპანეთის გუბერნატორად გაგზავნა. მისი გარდაცვალების გარემოებების ან თარიღის შესახებ არაფერია ცნობილი. ციცერონი თავის *ფილიპიკებში*, დიდი პირადი შუღლის ფონზე, ლუციუსის პიროვნებას უაღრესად უარყოფითად წარმოაჩენს.

## ლიტერატურა 
* Appian, *Bellum Civile*, v. 14 ff.
* Dio Cassius xlviii. 5-14.
* Suetonius, *De Vita Caesarum*, II, 14-5.
* This article incorporates text from a publication now in the public domain: Chisholm, Hugh, ed. (1911). "article name needed". Encyclopædia Britannica (11th ed.). Cambridge University Press.

კატეგორია:რომის რესპუბლიკის კონსულები
კატეგორია:ძვ. წ. I საუკუნის რომაელები
კატეგორია:გარდაცვალების წელი უცნობია
ქაფპლასტი

მინი|პოლისტიროლის მასალა
**ქაფპლასტი** — აქაფებული (უჯრედოვანი) პლასტიკური მასების (აირით სავსე პლასტმასების) მასალების კლასი.

რაკი ქაფპლასტის ძირითად მოცულობას აირი წარმოადგენს, მისი სიმკვრივე არსებითად დაბალია, ვიდრე საწყისი მასალისა (პოლიმერი). ეს განაპირობებს შედარებით მაღალ თბოსაიზოლაციო და ბგერათსაიზოლაციო თვისებებს მოცემული კლასის მასალებში.

გამოიყენება როგორც: ნაკვეთურების მსუბუქი შემავსებელი, რომელიც ხომალდებში წყლის შეღწევას გამორიცხავს; ტივტივების, სამაშველო ჟილეტებისა და გულსაფრების დასამზადებელი მასალა; სამედიცინო ტარის დასამზადებელი მასალა, რომლითაც დონოროის ორგანოების ტრანსპორტირება ხდება. გამოიყენება როგორც თბოიზოლატორი და ბგერათიზოლატორი მშენებლობისას; საკონსტრუქციო სამშენებლო და მოსაპირკეთებელი მასალა (ფორმაწარმომქმნელი და დეკორატიული ელემენტი); თბოიზოლატორი საყოფაცხოვრებო ხელსაწყოებში (მაგალითად, მაცივრებში); შესაფუთი სხვადასხვა საქონლისთვის (მტვრევადი საგნები), მათ შორის, საკვები პროდუქტებისთვის; გამოიყენება ლითონის ჩამოსხმისას ყალიბების სახით.

## რესურსები ინტერნეტში
* ქაფპლასტი 

კატეგორია:პლასტმასები
კატეგორია:სამშენებლო მასალები
ლეზგიური ვიკიპედია

**ლეზგიური ვიკიპედია** () — ვიკიპედიის განყოფილება ლეზგიურ ენაზე. თავისუფალი ენციკლოპედია. გაეშვა 2012 წლის 27 მარტს. 2016 წლის 16 ივნისის მდგომარეობით მოიცავს 2744 სტატიას. გაშვების მომენტში მასში დაახლოებით 490 სტატია იყო. აქტიურ მომხმარებელთა რიცხვი 20-მდეა.

## რესურსები ინტერნეტში
* ლეზგიური ვიკიპედია

კატეგორია:ვიკიპედიები ენების მიხედვით
ავარული ვიკიპედია

**ავარული ვიკიპედია** () — ვიკიპედიის განყოფილება ავარულ ენაზე. თავისუფალი ენციკლოპედია. გაეშვა 2004 წელს. 2016 წლის 16 ივნისის მდგომარეობით მოიცავს 2275 სტატიას. 2006 წლის ივნისში შეიქმნა მე-100 სტატია. აქტიურ მომხმარებელთა რიცხვი დაახლოებით 20-მდეა.

## რესურსები ინტერნეტში
* ავარული ვიკიპედია

კატეგორია:ვიკიპედიები ენების მიხედვით
ლაკური ვიკიპედია

**ლაკური ვიკიპედია** () — ვიკიპედიის განყოფილება ლაკურ ენაზე. თავისუფალი ენციკლოპედია. გაეშვა 2006 წელს. 2016 წლის 16 ივნისის მდგომარეობით მოიცავს 1209 სტატიას. 2010 წლის დეკემბერში შეიქმნა მე-100 სტატია, ხოლო 2011 წლის ივლისში მე-1000 სტატია. აქტიურ მომხმარებელთა რიცხვი 10-მდეა. ლაკური ვიკიპედიის სიღრმე დიდია და უდრის 217.6 პუნქტს.

## რესურსები ინტერნეტში
* ლაკური ვიკიპედია

კატეგორია:ვიკიპედიები ენების მიხედვით
ყაბარდოული ვიკიპედია

**ყაბარდოული ვიკიპედია** () — ვიკიპედიის განყოფილება ყაბარდოულ ენაზე. თავისუფალი ენციკლოპედია. გაეშვა 2011 წელს. 2016 წლის 16 ივნისის მდგომარეობით მოიცავს 1560 სტატიას. 2013 წლის აპრილში შეიქმნა მე-1000 სტატია. აქტიურ მომხმარებელთა რიცხვი დაახლოებით 15-მდეა.

## რესურსები ინტერნეტში
* ყაბარდოული ვიკიპედია

კატეგორია:ვიკიპედიები ენების მიხედვით
ადიღეური ვიკიპედია

**ადიღეური ვიკიპედია** () — ვიკიპედიის განყოფილება ადიღეურ ენაზე. თავისუფალი ენციკლოპედია. გაეშვა 2016 წელს. 2016 წლის 16 ივნისის მდგომარეობით მოიცავს 362 სტატიას. ადიღეურ ვიკიპედიაში სიღრმე მცირეა და უდრის 14.8 პუნქტს. აქტიურ მომხმარებელთა რიცხვი დაახლოებით 20-მდეა.

## რესურსები ინტერნეტში
* ადიღეური ვიკიპედია

კატეგორია:ვიკიპედიები ენების მიხედვით
ანდრეი მაკარევიჩი

**ანდრეი მაკარევიჩი** (; დ. 11 დეკემბერი 1953, მოსკოვი, სსრკ) — საბჭოთა და რუსი მუსიკოსი, პოეტი, მომღერალი, კომპოზიტორი, მხატვარი, პროდიუსერი, ტელეწამყვანი, როკ-ჯგუფ „დროის მანქანის“ () ერთადერთი მუდმივი წევრი. რსფსრ-ს დამსახურებული არტისტი (1991), რუსეთის ფედერაციის სახალხო არტისტი (1999).

## სქოლიო
კატეგორია:დაბადებული 1953
კატეგორია:XX საუკუნის რუსი მომღერლები
კატეგორია:რუსი მუსიკოსები
კატეგორია:რუსი კომპოზიტორები
კატეგორია:რუსი მუსიკალური პროდიუსერები
კატეგორია:რუსი ტელეწამყვანები
კატეგორია:რუსი მხატვრები
კატეგორია:რუსი პოეტები
კატეგორია:დაბადებული 11 დეკემბერი
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
კატეგორია:მხატვრები ანბანის მიხედვით
კატეგორია:ცოცხალი ადამიანები
კატეგორია:მოსკოვში დაბადებულები
Crash (ჟურნალი)

***Crash*** — ყოველთვიური ინგლისური ბეჭდვითი ჟურნალი, რომელიც, ძირითადად, ეძღვნებოდა ZX Spectrum-ის კომპიუტერებს და ასევე იმ დროინდელ პოპულარულ პლატფორმებს. პირველი ნომერი გამოიცა 1984 წლის თებერვალს, ხოლო უკანასკნელი - 1992 წლის აპრილს. მთლიანობაში გამოვიდა 98 ნომერი. 1991 წლამდე ჟურნალი გამოიცემოდა Newsfield publicattions Ltd.- ის მეირ, ხოლო 1991-1992 წლებში - Europress-ის მეშვეობით. 

## ისტორია
ჟურნალი CRASH შეიქმნა როჯერ კინის, ოლივერ ფრეისა და ფრანკო ფრეის მიერ 1983 წელს. იგი განკუთვნილი იყო პროგრამული უზრუნველყოფის კატალოგიზაციისთვის და მოიცავდა მიმოხილვების რამდენიმე გვერდს. 1984 წელს იგი იქცა სრულფასოვან ჟურნალად. CRASH-ის ძირითად თემად იქცა ვიდეო თამაშები. 1986 წლიდან ჟურნალი ყოველთვიურად გამოიცემოდა 100 000-იანი ტირაჟით.

1991 წლის აგვისტოსა და დეკემბრის თვეებში აქვეყნებდა ZX Spectrum-ის 100 საუკეთესო თამაშს - CRASH Top 100.

CRASH უკანასკნელი ნომერი Newsfield-ის მიერ გამოვიდა 1991 წელს.ამავე წელს Europress-მა ჟურნალის გამოცემა აღადგინა, რამაც 1992 წლის აპრილამდე გასტანა. ამის შემდეგ, CRASH შეიძინა კომპანია EMAP-მა - ჟურნალ Sinclair User-ის გამომცემი, რომელმაც ეს ორი ჟურნალი ერთში გააერთიანა. 

## CRASH Readers Award
1984 წლიდან ჟურნალი მომხმარებლებთან გამოკითხვის ჩატარების საფუძველზე თამაშებს ანიჭებდა CRASH Readers Award-ის ჯილდოს.

*გამარჯვებულები კატეგორიების მიხედვით*: 

## რესურსები ინტერნეტში
* ჟურნალი *Crash*: ონლაინ გამოცემა
* *Crash* ინტერნეტ არქივში
* *Crash*-ის პრფილი  Planet Sinclair-ზე

## სქოლიო
კატეგორია:ბრიტანული ვიდეო თამაშების ჟურნალები
კატეგორია:გაუქმებული ბრიტანული კომპიუტერული ჟურნალები
კატეგორია:ZX Spectrum-ის ჟურნალები
კატეგორია:1984 წელს დაარსებული ჟურნალები
კატეგორია:1992 წელს გაუქმებული ჟურნალები
კატეგორია:ყოველთვიური ბრიტანული ჟურნალები
სამხრეთმინური ვიკიპედია

**სამხრეთმინური ვიკიპედია** () — ვიკიპედიის განყოფილება სამხრეთმინურ ენაზე. თავისუფალი ენციკლოპედია. გაეშვა 2003 წლის აპრილს. 2016 წლის 17 ივნისის მდგომარეობით მოიცავს 148 825 სტატიას. სამხრეთმინურ ვიკიპედიაში პირველი სტატია დაიწერა  2003 წლის აპრილში. 2012 წლის 24 აგვისტოში მასში არსებობდა — 10 000 სტატია, 2015 წლის 10 ოქტომბერს — 50 000 სტატია, ხოლო 2015 წლის 20 დეკემბერს — 100 000 სტატია.

## რესურსები ინტერნეტში
* სამხრეთმინური ვიკიპედია

კატეგორია:ვიკიპედიები ენების მიხედვით
Gameplanet

***Gameplanet*** — ვიდეო თამაშების საიტი, რომელიც აქვეყნებს სიახლეებს, მიმოხილვებსა და პრევიუებს ვიდეო თამაშების შესახებ. იგი არის ყველაზე მსხვილი ვებსაიტი ახალ ზელნდიაში. *Gameplanet* დაარსდა 2000 წლის 13 სექტემბერს საიმონ გარნერისა და საიმონ ბარტონის მიერ. 

GamePlanet-ს გააჩნია სათამაშო სერვერები სხვადასხვა მრავალმოთამაშიანი თამაშებისთვის, როგორებიც არის *Counter-Strike* და *Call of Duty*.

## რესურსები ინტერნეტში
* www.gameplanet.co.nz  - ოფიციალური საიტი

## სქოლიო
კატეგორია:ვიდეო თამაშების ინტერნეტ ფორუმები
კატეგორია:ახალზელანდიური საიტები
კატეგორია:ვიდეო თამაშების სიახლეების საიტები
კატეგორია:ვიდეო თამაშების განხილვების საიტები
კატეგორია:2002 წელს დაარსებული საიტები
პრიმა-პორტის ავგუსტუსი

**პრიმა-პორტის ავგუსტუსი** () — ავგუსტუსის 2,03 მეტრის სიმაღლის მარმარილოს ქანდაკება, რომელიც 1863 წლის 20 აპრილს აღმოაჩინეს ლივიას ვილაში, პრიმა-პორტაში, რომის მახლობლად. ამჟამად იგი რომში, ვატიკანის მუზეუმებში ინახება.

ქანდაკების შექმნის თარიღი დავის საგანს წარმოადგენს. არსებობს ვარაუდი, რომ ის ბრინჯაოს ორიგინალის ასლია და გამორიცხული არაა, რომ იგი, საერთოდაც, ბერძნული იყოს. ეს ორიგინალი სხვა პატივებთან ერთად, ძვ. წ. 20 წელს სენატმა ავგუსტუსს მიუძღვნა და იგი საჯარო ადგილას დადგეს, თუმცა მარმარილოს ქანდაკება იმპერატორის ცოლის, ლივიას ვილაში იპოვეს.

ქანდაკება თავიდან შეღებილი იყო. იმპერატორი გამოსახულია რესპუბლიკელი მხედართმთავრის საზეიმო პოზაში — ჯავშანში; მარცხენა ხელში კვერთხით, გამოწეული მარჯვენა ხელით ჯარს ესალმება. ჯავშანზე შესრულებულია მიწისა და ცის ღვთაებათა რელიეფური გამოსახულებები, აგრეთვე, რომის მიერ დაპყრობილი ესპანეთისა და გალიის პროვინციების ალეგორიული ფიგურები. კომპოზიციის ცენტრში პართიანელი რომის დროშას გადასცემს ომის ღმერთს — მარსს. 

რომაული რელიეფებისათვის დამახასიათებელი თხრობითი თვისებები შეზავებულია ბერძნული ხელოვნების არსებით პრინციპებთან. ავგუსტუსი წარმოდგენილია შიშველი, როგორც ბერძნული ღვთაება ან გმირი. პორტრეტის მთელ იდეალიზებაში უფრო ნათლად შეინიშნება ინდივიდუალიზმის ნიშნები: პატარა თვალები, წამახვილებული წვერი, კეხიანი ცხვირი, მსუბუქად აშვერილი ყურები.

სიმბოლური დატვირთვა ენიჭება პრინცეპსის ფერხთით მდებარე საბრჯენს, დელფინს და მასზე ამხედრებულ ამურს, რომელსაც ავგუსტუსის შვილიშვილის — გაიუს კეისრის სახე აქვს.

ეს ქანდაკება ოფიციალური რომაული სტილის ნათელი ნიმუშია.

## ლიტერატურა
* 

## რესურსები ინტერნეტში
* 3D model of Primaporta-type head of Augustus via photogrammetric survey of a plaster cast of the Ny Carlsberg Glyptotek's marble
* Page on the statue, in German, with coloured reconstruction and close-up of breastplate 
* Another coloured reconstruction, in German 
* Description on VIAMUS
* Catalogue record on VIAMUS
* 360 degree computer reconstruction

## სქოლიო
კატეგორია:ავგუსტუსის ქანდაკებები
კატეგორია:ვატიკანის მუზეუმების ქანდაკებები
ჯოჯოს საყდარი

**ჯოჯოს საყდარი** — ძველად ასე უწოდებდნენ თბილისელები მეტეხის კლდეში გამოკვეთილ გამოქვაბულს. პლატონ იოსელიანის ცნობით, გამოქვაბული VI  საუკუნეში საქართველოში ქრისტიანობის საქადაგოდ მოსული 13 ასურელ მამათაგან ერთ-ერთის-ეკლესიის მიერ წმინდანად აღიარებული-დავითის დროებითი ადგილსამყოფელი ყოფილა. აქედან გადასახლებულა იგი გარეჯის უბანში, სადაც მონასტერი დააარსა. მამა დავითის გარდაცვალების შემდეგ მის მოწაფეს, დოდოს გამოქვაბულში სამლოცველო-საჟამნო მოუწყვია. შემდგომში თითქოს „დოდოს საყდარი“ დამახინჯებულა და „ჯოჯოს საყდრად“ ქცეულა. პლატონ იოსელიანისვე მოწმობით, მისი ახალგაზრდობის ხანაში, აღდგომა დღეს, აქ ჯერ კიდევ დადიოდნენ მლოცველები.

## ლიტერატურა
* თ. კვირკველია, ძველთბილისური დასახლებანი, თბ., 1985

კატეგორია:თბილისის არქიტექტურული ძეგლები
ორხევი

**ორხევი** — მდინარე თბილისში, მტკვრის მარცხენა შენაკადი. მიედინება ივრის ზეგანზე. წარმოიქმნება მდინარეების ფორაქაანთხევისა და თეთრიხევის შეერთებით, კახეთის გზატკეცილთან. მტკვარს ერთვის გარდაბნის გზატკეცილის მახლობლად. სიგრძე — 14 კმ, აუზის ფართობი — 33,8 კმ². საზრდოობს წვიმის, თოვლისა და მიწისქვეშა წყლით. გაზაფხულზე, ზაფხულსა და შემოდგომაზე იცის წყალმოვარდნა, ზამთარში — წყალმცირობა. მდინარე ორხევის მარცხენა მხარეს გაშენებულია თბილისის უბნები — ორხევი, ალექსეევკა; მარჯვენა მხარეს — ვარკეთილი და ნავთლუღი-II.

## ლიტერატურა
კატეგორია:თბილისის მდინარეები
კატეგორია:მტკვრის შენაკადები